Pentagonning AQSh - KXDR muzokaralaridagi o‘rni aytildi

Pentagon rahbari Jyeyms Mettis Amerika va Shimoliy Koreya tomonining muzokaralari doirasida o‘z mahkamasi qanday vazifaga ega ekanini bildirdi. U bu haqda Singapurdagi «Shangri-la dialog» xavfsizlik masalalari bo‘yicha konferensiyada aytib o‘tdi, deb xabar qilmoqda Associated Press.
Mettisning ma'lum qilishicha, Pentagon «mudofaani ushlaydi» va «Koreya yarim orolining butunlay, ishonchli hamda ortga qaytarib bo‘lmaydigan yadrosizlanishi»ni ta'minlash uchun diplomatik sa'y-harakatlarni qo‘llab-quvvatlaydi.
Juma, 1 iyun kuni AQSh prezidenti Donald Tramp KXDR yetakchisi Kim Chen In bilan Singapurda 12 iyun kuni uchrashishga tayyor ekani haqida ma'lum qildi. U Pxenyan vakili Shimoliy Koreya yetakchisidan maktub taqdim etgach, shunday bayonot bilan chiqdi.
Eslatib o‘tamiz, avvalroq Trampni «Al-Qoida» yetakchisi bilan taqqoslashgandi.